Wantersechseck

De Wantersechseck ass eng markant Konstellatioun vun helle Stären um nërdleche Wanterhimmel. Et ass kee Stärebild am Sënn vun der IAU, mä et ëmfaasst e puer Stärebiller mateneen.

Am Auerzäresënn besteet et aus den opgelëschte Fixstären: 
 Capella am Auriga
 Aldebaran am Taurus
 Rigel am Orion
 Sirius am Canis Major
 Procyon am Canis Minor
 Castor an de Pollux am Gemini.

Vu Mëtteleuropa aus ass de Wantersechseck an de Méint Januar bis Mäerz géint 22 Auer MEZ iwwer dem Südhorizont ze gesinn, kann awer schonn am Hierscht an der zweeter Nuetshallschent observéiert ginn.

De Sechseck ass net ganz reegelméisseg, huet awer duerch déi opfälleg Zwillingsstäre Castor a Pollux eng zousätzlech Attraktioun.
Am Verglach zum Summerdräieck, Hierschtvéiereck oder Fréijoersdräieck wierkt d'Formatioun e bëssche verbéit, trotzdeem ass si och an der Groussstad mat Liichtverschmotzung duerch Stroossebeliichtung ganz markant a gutt z'erkennen.

 Kuckt och 

 Fréijoersdräieck
 Hierschtvéiereck
 Summerdräieck 
 Wanterdräieck

Kategorie:Asterismus
Kategorie:Stärebild Auriga
Kategorie:Stärebild Taurus
Kategorie:Stärebild Orion
Kategorie:Stärebild Canis Major
Kategorie:Stärebild Canis Minor
Kategorie:Stärebild Gemini